

 Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-10223-ISAW-1/2020**

Заводни број: **351-88/2020-01**

Дана: 14.05.2020. године

 О Џ А Ц И

Одељење за урбанизам, стамбено-комуналне и имовинско-правне послове, поступајући по усаглашеном захтеву инвеститора, Поповић Ђуре из Раткова, ул. Његошева бр. 2 за издавање Решења о одобрењу извођења радова, на основу члана 8ђ., члана 134. и члана 145. став 1. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон и 9/20), члана 28. Правилника о поступку спровођења обједињене процедуре електронским путем („Сл.гласник РС“ 68/19), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 19. Одлуке о организацији Општинске управе општине Оџаци („Службени лист општине Оџаци“, број 20/2017), Решења број 03-2-103-2/2019-IV и члана 136. Закона о општем управном поступку („Службени гласник РС“, број 18/2016 и 95/18 аутентично тумачење), доноси:

**Р Е Ш Е Њ Е**

**о одобрењу извођења радова**

**ОДОБРАВА СЕ** инвеститору, **Поповић Ђури из Раткова, улица Његошева бр. 2** извођење радова на изградњи помоћног објекта-летње кухиње, гараже и оставе П+0, на катастарској парцелибр. **1376 к.о. Ратково**, површине 591 m2.

Oбјекат је категорије А, класификационе ознаке 124200.

Укупна БРГП је 59,50 m2, укупна бруто изграђена површина је 59,50 m2, укупна нето површина је 49,36 m2.

Објекат је правоугаоног облика, димензија 7,00 m х 8,50 m, висине 5,03 m.

Саставни део овог Решења су:

* Главна свеска идејног пројекта израђена под бројем ИДП 237-04/2020, април 2020. године, од стране Пројектног бироа „Свод“ Оџаци, одговорно лице Ненад Стаменковић, главни пројектант Ненад Стаменковић, дипл.инж.грађ., лиценца ИКС бр. 311 0578 03;
* Идејни пројекат, израђен под бројем ИДП 237-04/2020, април 2020. године, од стране Пројектног бироа „Свод“ Оџаци, одговорно лице Ненад Стаменковић, главни пројектант Ненад Стаменковић, дипл.инж.грађ., лиценца ИКС бр. 311 0578 03;

Предрачунска вредност радова износи **987.200,00 динара.**

Обавезује се инвеститор да најкасније до пријаве почетка извођења радова изврши уплату доприноса за уређивање грађевинског земљишта у износу од **5.919,00** динара. Доприноси се уплаћују на жиро рачун број **840-741538843-29** с позивом на број **97 602242004950113874.**

Обавезује се инвеститор да најкасније осам дана пре почетка извођења радова, пријави почетак извођења радова надлежном органу.

Решење о одобрењу извођења радова престаје да важи ако се не отпочне са грађењем објекта, односно извођењем радова у року од **три** године од дана његове правноснажности.

Решење о одобрењу извођења радова престаје да важи ако се у року од **пет** година од дана правноснажности решења којим је издато решење, не изда употребна дозвола.

Орган надлежан за доношење решења не упушта се у оцену техничке документације која чини саставни део решења, те у случају штете настале као последица примене исте, за коју се накнадно утврди да није у складу са прописима и правилима струке, за штету солидарно одговарају пројектант који је израдио и потписао техничку документацију и инвеститор радова.

По завршетку изградње, односно извођењу радова из члана 1. овог решења, на захтев инвеститора, надлежни орган може издати употребну дозволу.

Правоснажно решење, за објекте који се у складу са одредбама закона којим се уређује упис у јавну књигу о евиденцији непокретности и правима на њима могу уписати у јавну евиденцију, као и за промену намене, односно дела објекта без извођења радова, представља основ за упис у јавну књигу о евиденцији непокретности и правима на њима.

**О б р а з л о ж е њ е**

Инвеститор радова, Поповић Ђура из Раткова, улица Његошева бр. 2, преко пуномоћника, Стаменковић Ненада из Оџака, обратиo се овом органу усаглашеним захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Уз захтев, подносилац захтева је доставио:

* Идејни пројекат, израђен под бројем ИДП 237-04/2020, април 2020. године, од стране Пројектног бироа „Свод“ Оџаци, одговорно лице Ненад Стаменковић, главни пројектант Ненад Стаменковић, дипл.инж.грађ., лиценца ИКС бр. 311 0578 03, који чини:

-Главна свеска-0 израђена под бројем ИДП 237-04/2020, април 2020. године, од стране Пројектног бироа „Свод“ Оџаци, одговорно лице Ненад Стаменковић, главни пројектант Ненад Стаменковић, дипл.инж.грађ., лиценца ИКС бр. 311 0578 03;

-Пројекат архитектуре- 1 израђена под бројем ИДП 237-04/2020, април 2020. године, од стране Пројектног бироа „Свод“ Оџаци, одговорно лице Ненад Стаменковић, главни пројектант Ненад Стаменковић, дипл.инж.грађ., лиценца ИКС бр. 311 0578 03;

* Пуномоћ- овлашћење за подношење захтева;
* Катастарско топографски план;
* Доказ о уплати прописаних такси и накнада за Централну евиденцију.

По службеној дужности, овај орган је прибавио Препис листа непокретности број 34 к.о. Ратково.

 Поступајући по захтеву, овај орган је извршио проверу испуњености формалних услова и утврдио да су формални услови из члана 28. Правилника о поступку спровођења обједињене процедуре електронским путем („Сл.гласник РС“, бр. 68/19) испуњени.

На основу напред утврђеног, а у складу са чланом 145. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон и 9/20), донето је решење као у диспозитиву.

 **ПОУКА О ПРАВНОМ ЛЕКУ:** Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевину и саобраћај у Новом Саду, ул. Булевар Михајла Пупина број

16.

Обрадио:

дипл.правник Светлана Јовановић

 Руководилац Одељења,

 дипл.инж.грађ. Татјана Стаменковић